**I. USPORIADATEĽ SÚŤAŽE**

Usporiadateľom súťaže „Prázdninoví objavitelia 2023“ je Mestské kultúrne stredisko Humenné so sídlom na Gorkého 1, 066 01 Humenné, IČO 00351865 (ďalej len „Usporiadateľ“) jeho organizačná zložka: Turistické informačné centrum. Usporiadateľ je zároveň prevádzkovateľ súťaže (ďalej len „prevádzkovateľ súťaže“). Usporiadateľ vydáva tieto pravidlá súťaže (ďalej len „Pravidlá“ alebo „Štatút“).

**II. LEHOTA SÚŤAŽE**

Súťaž sa uskutoční v mesiacoch júl – august 2023. Žrebovanie a následné vyhlásenie výhercov sa uskutoční v mesiaci september 2023.

**III. PODMIENKY ÚČASTI NA SÚŤAŽI**

1. Súťaže sa môže zúčastniť každá fyzická osoba, ktorá dovŕšila vek 18 rokov a maloletá osoby len so súhlasom zákonného zástupcu, ktorá zároveň spĺňa všetky podmienky stanovené v tomto štatúte (ďalej aj ako „**súťažiaci**“).

2. Súťaže sa nemôže zúčastniť taký súťažiaci, ktorý je v pracovnom pomere alebo v inom pomere obdobnom pracovnému pomeru vo vzťahu k vyhlasovateľovi súťaže, a ani osoby blízke osobám uvedeným v tomto odseku v zmysle definície blízkej osoby v § 116 zákona č. 40/1964 Zb. Občiansky zákonník v platnom znení.

3. Súťažiaci má nárok iba na jednu cenu v rámci súťaže.

4. Zo súťaže je vylúčený aj ten súťažiaci, ktorý podvodným spôsobom zasahuje do mechanizmu súťaže za účelom získania ceny, bez ktorého by inak nezískal žiadnu cenu alebo sa ani nemohol zúčastniť na súťaži.

5. Ak sa do súťaže zapojí osoba, ktorá nespĺňa ktorúkoľvek z podmienok v zmysle štatútu, je zo súťaže automaticky vylúčená a nemá žiaden nárok na cenu.

6. Ak sa do súťaže nezapojí žiadna osoba alebo nikto zo súťažiacich nebude spĺňať podmienky účasti na súťaži v zmysle štatútu, výhru nezíska žiadna osoba.

**IV. CENY V SÚŤAŽI**

Splnením podmienok súťaže je možné vyhrať nasledovné ceny:

* Cena 1 – Publikácia „Slovenské hrady a zámky“,
* Cena 2 – Publikácia „Bieščadský národný park a Národný park Poloniny“
* Cena 3 – balíček OOCR Horný Zemplín a iné, publikácia „Miro Jaroš“

**V. ŽREBOVANIE A OCENENIE**

1. Žrebovanie súťažiacich, ktorí splnili všetky podmienky účasti na súťaži v zmysle štatútu a vyhrávajú ceny (ďalej aj ako „**výherca**“) bude prebiehať najneskôr do 7 dní odo dňa skončenia súťaže v zmysle Článku II. štatútu.

2. Vyhodnocovanie splnenia podmienok v zmysle štatútu a žrebovanie výhercov vykonajú traja zamestnanci vyhlasovateľa súťaže.

3. Vyžrebovaní bude jeden výherca ceny č. 1, jeden výherca ceny č. 2 a jeden výherca ceny č.3.

4. Každý súťažiaci bude zaradený do žrebovania o ceny len raz.

5. Vyžrebovaní budú aj traja náhradníci na každú z cien pre prípad, že vyžrebovaní výhercovia nesplnia ktorúkoľvek z podmienok stanovených týmto štatútom.

6. Vyžrebovaní výhercovia budú kontaktovaní telefonicky alebo e-mailom o výhre ceny, a to do 3 dní odo dňa uskutočnenia žrebovania. Odovzdanie cien sa uskutoční na mieste a v čase dohodnutom medzi vyhlasovateľom súťaže a výhercom.

7. V prípade, ak výherca nebude súhlasiť s odovzdaním ceny alebo cenu odmietne alebo výherca nespĺňa ktorúkoľvek z podmienok v zmysle tohto štatútu, výhra bude ponúknutá náhradníkovi vyžrebovanému vo vzťahu k tejto cene. Ak ani vyžrebovaný náhradník nebude súhlasiť s odovzdaním ceny alebo cenu odmietne alebo náhradník nespĺňa ktorúkoľvek z podmienok v zmysle tohto štatútu, cena prepadne v prospech vyhlasovateľa súťaže.

8. Na výhru nemá súťažiaci právny nárok a nie je možné vymáhať ju súdnou cestou.

**VI. OCHRANA OSOBNÝCH ÚDAJOV**

1. Každý súťažiaci poskytne svoje osobné údaje v rozsahu nevyhnutnom na to, aby ho bolo možné jednoznačne identifikovať a následne v prípade výhry kontaktovať. Ak súťažiaci bude vyžrebovaný ako výherca a získa cenu, môže udeliť vyhlasovateľovi súťaže výslovný písomný súhlas, na základe ktorého bude vyhlasovateľ súťaže následne oprávnený spracúvať osobné údaje výhercu, najmä vyhotoviť a zverejniť podobizne, zvukovo- obrazové záznamy, obrazové snímky výhercu a zverejniť meno a priezvisko výhercu primeraným spôsobom v masovokomunikačných prostriedkoch, v súvislosti s výhrou v súťaži. Neudelenie súhlasu podľa tohto bodu nie je podmienkou účasti na súťaži ani na odovzdanie ceny.

2. Ustanovenia tohto Článku týkajúce sa výhercu sa primerane vzťahujú aj na náhradníka.

**VII. ZÁVEREČNÉ USTANOVENIA**

1. Účasťou na súťaži vyjadruje súťažiaci súhlas s týmto štatútom. Ak osoba nesúhlasí s ktoroukoľvek podmienkou alebo bodom v tomto štatúte, nesmie sa súťaže zúčastniť.

2. Vyhlasovateľ súťaže si vyhradzuje právo kedykoľvek zmeniť štatút alebo aj odvolať súťaž, a to najmä v prípade, ak by mu hrozila škoda. Zmenu štatútu alebo odvolanie súťaže zverejní vyhlasovateľ na svojej webovej stránke.

3. V prípade akýchkoľvek nejasností týkajúcich sa podmienok súťaže alebo ustanovení štatútu si vyhlasovateľ súťaže vyhradzuje právo vysvetliť tieto nejasnosti a príp. zmeniť štatút.

4. Vyhlasovateľ súťaže nezodpovedá za žiadne škody, ktoré vzniknú výhercom alebo náhradníkom v súvislosti s prijatými cenami.

5. Vyhlasovateľ súťaže vyhlasuje, že súťaž nie je nijako sponzorovaná, odobrená ani riadená Facebookom a nie je s ňou nijako spojená.

V Humennom dňa 13.07.2023 Mgr. Katarína Matuškovičová
poverená riadením MsKS